RESOLUCIÓN do 13 de setembro de 2011 pola que se declara de interese galego e se ordena a inscrición no Rexistro de Fundacións de Interese Galego da Fundación Impulso ao Deporte, Cultura e Turismo da Mariña (Imdecum).
Consellería de Presidencia, Administracións Públicas e Xustiza — III. Outras disposicións — 28/09/2011

Examinado o expediente de declaración de interese galego e inscrición no Rexistro de Fundacións de Interese Galego da
Fundación Impulso ao Deporte, Cultura e Turismo da Mariña
(Imdecum), dítase esta resolución baseada nos feitos e fundamentos de dereito que se expoñen a continuación:
Feitos:
1. Marcelino Luna Almarza, presidente do padroado da fundación, formulou solicitude de clasificación para efectos da súa inscrición no Rexistro de Fundacións de Interese Galego.
2. A
Fundación Impulso ao Deporte, Cultura e Turismo da Mariña
(Imdecum), foi constituída en escritura pública outorgada en Viveiro, o 14 de outubro de 2010, ante o notario Miguel Ángel Delgado Gil, co número de protocolo 1.035, José Luis Sáez Castro, Marcelino Luna Almarza e Manuel Blanco Fanego que actúan no seu propio nome e dereito.
Esta escritura foi complementada por outra outorgada en Viveiro, o 27 de maio de 2010, ante o notario Jorge Ron Latas co número de protocolo 184.
3. Segundo consta no artigo 9 dos seus estatutos, a fundación ten por obxecto o impulso, promoción e coordinación da actividade deportiva, cultural, educativa e turística; o fomento dos valores de igualdade, tolerancia, solidariedade, cooperación, integración, e todos aqueles vinculados ao deporte, mediante a práctica deportiva, principalmente da infancia, xuventude, terceira idade e muller, e daquelas persoas e colectivos con maior risco de exclusión; así como difundir, desenvolver e preservar o patrimonio histórico, cultural, natural e turístico de Galicia, característico da comarca da Mariña.
4. Na escritura de constitución constan os aspectos relativos á personalidade da entidade fundadora, a súa capacidade e vontade de constituír a fundación conforme os preceptos da Lei 12/2006, do 1 de decembro, de fundacións de interese galego.
5. Nos estatutos da fundación consta a denominación e natureza, o domicilio, obxecto e finalidade, as regras para aplicación das rendas aos fins fundacionais e para a determinación dos beneficiarios, e a designación do padroado inicial.
6. O padroado inicial da fundación está formado por Marcelino Luna Almarza como presidente; Manuel Blanco Fanego como vicepresidente; José Luis Sáez Castro como secretario; e a
Sociedade Pescados Rubén, S.L.
representada por Rubén Blanco Fernández, a
Sociedade Eje Atlántico 3000, S.L.
representada por Javier Cora Díaz, a
Asociación C.D. Burela F.S.
representada por Manuel García Domínguez, a
Sociedade Living Sport, S.L.
representada por Antonio Couto Díez e a
Sociedade Oxem Sport, S.L.
representada por Diego Villalba Fiallega, como vogais.
7. A comisión integrada polos secretarios xerais técnicos de todas as consellerías elevoulle ao conselleiro de Presidencia, Administracións Públicas e Xustiza, proposta de clasificación como de interese deportivo da
Fundación Impulso ao Deporte, Cultura e Turismo da Mariña
(Imdecum), atendendo á diversidade do obxecto fundacional, polo que, cumpríndose os requisitos exixidos na Lei 12/2006, do 1 de decembro, de fundacións de interese galego, e de conformidade co establecido no artigo 51 do Decreto 14/2009, do 21 de xaneiro, polo que se aproba o Regulamento de fundacións de interese galego, e artigo 7 do Decreto 15/2009, do 21 de xaneiro, polo que se aproba o Regulamento do Rexistro de Fundacións de Interese Galego, o protectorado será exercido pola Consellería de Presidencia Administracións Públicas e Xustiza
8. De conformidade coa dita proposta, por Orde da Consellería de Presidencia, Administracións Públicas e Xustiza do 20 de xullo de 2011, clasificouse como de interese deportivo a
Fundación Impulso ao Deporte, Cultura e Turismo da Mariña
(Imdecum), e adscribiuse á Consellería de Presidencia, Administracións Públicas e Xustiza para os efectos do exercicio das funcións de protectorado.
Fundamentos de dereito:
Primeiro. O artigo 34 da Constitución española recoñece o dereito de fundación para fins de interese xeral, e o artigo 27.26 do Estatuto de autonomía para Galicia establece que é competencia exclusiva da Comunidade Autónoma galega o réxime das fundacións de interese galego.
Segundo. De acordo co disposto no artigo 7.2 do Decreto 15/2009, do 21 de xaneiro, polo que se aproba o Regulamento do Rexistro de Fundacións de Interese Galego, en relación co Decreto 83/2009, do 21 de abril, polo que se fixa a estrutura orgánica dos departamentos da Xunta de Galicia, correspóndelle a esta Consellería de Presidencia, Administracións Públicas e Xustiza a declaración de interese galego mediante resolución publicada no
Diario Oficial de Galicia
e a inscrición no Rexistro de Fundacións de Interese Galego da
Fundación Impulso ao Deporte, Cultura e Turismo da Mariña
(Imdecum), así como o exercicio das funcións de protectorado e as demais que correspondan á Xunta de Galicia de conformidade co indicado no dito regulamento.
Terceiro. Á vista do disposto na Lei 12/2006, do 1 de decembro, de fundacións e interese galego e no Decreto 14/2009, do 21 de xaneiro, polo que se aproba o Regulamento de fundacións de interese galego e o Decreto 15/2009, da mesma data polo que se aproba o Regulamento do Rexistro de Fundacións de Interese Galego, resultan cumpridos os requisitos establecidos pola normativa vixente para a declaración de interese galego e inscrición no Rexistro de Fundacións de Interese Galego, sección da Consellería de Presidencia, Administracións Públicas e Xustiza, da
Fundación Impulso ao Deporte, Cultura e Turismo da Mariña
(Imdecum), polo que:
1. Declarar de interese galego a
Fundación Impulso ao Deporte, Cultura e Turismo da Mariña
(Imdecum).
2. Ordenar a súa inscrición no Rexistro de Fundacións de Interese Galego, sección da Consellería de Presidencia Administracións Públicas e Xustiza.
3. Esta fundación, queda sometida ao disposto na Lei 12/2006, do 1 de decembro, de fundacións de interese galego, e no Decreto 14/2009, do 21 de xaneiro, polo que se aproba o Regulamento de fundación de interese galego e o Decreto 15/2009, do 21 de xaneiro, polo que se aproba o Regulamento do Rexistro de Fundacións de Interese Galego, así como á demais normativa que resulte de aplicación, onde se establecen especialmente as obrigas de dar publicidade suficiente do seu obxecto e actividades, ausencia de ánimo de lucro na prestación dos seus servizos, así como a presentación anual da documentación contable e plan de actuación ante o protectorado, que será exercido por esta consellería.
Contra esta resolución pode interpoñerse recurso de alzada ante o conselleiro de Presidencia, Administracións Públicas e Xustiza, no prazo dun mes contado desde o día seguinte ao da súa publicación, segundo o disposto nos artigos 114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común.
Santiago de Compostela, 13 de setembro de 2011.